Middelsstore, slanke, blanke, rødbrune trebukker. Hodet er forholdsvis lite uten forstørrede kjever, fasettøynene nokså små. Antennene er lange og tynne, omtrent så lange som kroppen, kan være noe kamformede hos hannen. Pronotum er forholdsvis lite, avrundet firkantet, bredest nær forkanten, rettlinjet avsmalnende bakover. Dekkvingene er jevnbrede med rettvinklede "skuldre", forholdsvis tynne uten opphøyde ribber eller punktrader. beina er middels lange.